****

**Projekt „Lapsest lähtuva õpikeskkonna mitmekesistumine kaasava hariduse rakendamiseks Tallinna Männi Lasteaias“**

**Meede:** 2014-2020.1.2 Õpetajate, haridusasutuste juhtide ja noorsootöötajate

professionaalse arengu toetamine

**Taotlusvoor:** 1.2.1 ATV5 Haridusasutuste arendusprojektid uuenevat õpikäsitust

toetava organisatsioonikultuuri loomiseks - 28.02.2018-29.03.2018

**Valdkond, millesse projekt panustab:** 2014-2020.1.2.1 Õpetajate ja haridusasutuste juhtide koolitus

**Olemasolev olukord ja ülevaade projekti vajalikkusest:**

Hetkel on probleem lasteaias abivajavate laste toetamise, mõistmise ja abi pakkumisega. Tallinna Männi Lasteaias käib 234 last, sealhulgas oleme kaardistanud 36 abivajavat (käitumisraskustega, erivajadustega) last. Lasteaia personalil vastavad oskused ja teadmised puuduvad. Koolituste abil saame arendada õpetajate ja juhtide teadmisi ja oskusi toimetulemisel erivajadustega lastega.

**Oodatav mõju** oleks professionaalsuse ja pädevuse arendamine õpetajate ja juhtide seas.

Tallinna Männi Lasteaias puudub spetsiaalne ruum, kus abivajava lapsega saaks personaalselt

tegeleda nii tervishoiutöötaja kui ka õpetajad. Näiteks interaktiivse õppetunni läbiviimise näol. Projekt toetab piirkondade eripära ja erivajaduste arvestamist Mustamäe linnaosas Tallinna Linnas.

**Projekti eesmärk:**

Eesmärgid:

1. Õpetajate ja juhtide koolitamine, mis annab eeldused ja oskused abivajavate lastega töötamisel.

2. Projekt annab eelduse uue õpikeskkonna - tunnetustoa loomisele.

3. Kogemuste saamine/vahetamine Tallinna linnas asuvate lasteasutustega, kes selles osas on juba edasi jõudnud.

**Tulemused:**

1. Lasteaias on pädev personal, kes omab vastavaid teadmisi ja oskusi abivajavate lastega

toimetulemiseks.

2. Saab võimalikuks abivajavatele lastele uue ja kaasaegse keskkonna loomine ehk tunnetustoa rajamine edaspidi, mis toetab laste arengut ja kasvukeskkonda.

3. Saame pakkuda õpetajatele ja lastele uue õpikeskkonna kasutamise võimalust uurimiseks,

avastamiseks ja teadmiste omandamiseks.

**Projekti lühikokkuvõte:**

Projekti toel omandab Tallinna Männi Lasteaia personal teadmised ja oskused kaasava hariduse rakendamiseks lasteaias. Personali pädevus ja valmidus võimaldab pakkuda lastele innovaatilist õpikeskkonda, mille esimeseks sammuks on sisustatav tunnetustuba. See võimaldab lastel rahuneda ning vähendada emotsionaalseid pingeid. Samas saab seda kasutada ka uurimiseks, avastamiseks ja uute teadmiste omandamiseks.

Oleme valmis saadud kogemusi jagama ka teiste lasteaedadega, kui nad seda soovivad.

**Projekti tulemuste jätkusuutlikkus:**

1. Pädev personal võimaldab jätkata tunnetustoa sisustamist ning loob eeldused selle

professionaalselt juhitud kasutamiseks.

2. Lasteaed saab oma jõududega igapäevaselt paremini hakkama erivajadusega lastega tegelemisel ja probleemide ennetamisel.

3. Lasteaed jätkab edaspidistel aastatel projekti käigus omandatud teadmiste ja oskuste säilitamise ja propageerimisega ning leiab võimalusi jätkukoolituste korraldamiseks, et hoida ja suurendada lastega tegeleva personali pädevust selles vallas.

**Projektimeeskond:**

Lee Kerde, direktor - projektijuht.

2. Svetlana Põldes, õppealajuhataja- projektijuht

3. Jelena Anderson, – tervishoiutöötaja – projektimeeskonna liige.

4. Kerli Hanni, muusikaõpetaja - projektimeeskonna liige.

5. Marika Pukk, õpetaja - projektimeeskonna liige.

7. Kairi Arras, õpetaja - projektimeeskonna liige.

Projekt on suunatud lasteaia visiooni "Olla turvaline, lapsesõbralik ja koostööle orienteeritud

lasteaed" saavutamisele, lähtub lasteaia missioonist "Pakkuda lastele nende arengut toetavat

keskkonda ja heal tasemel teadmisi-oskusi toime tulemiseks koolis õppimise ja gapäevaeluga" ning toetab lasteaia põhiväärtuste rakendamist.

Tallinna Männi Lasteaia arengukava 2017-2019 õppe- ja kasvatustegevuse eesmärk on " Lasteaia õppe- ja kasvatustegevus toimub lasteaia põhiväärtustest lähtuvalt ning iga laps saab areneda talle sobivas tempos turvalises keskkonnas empaatiliseks, loovaks ja ettevõtlikuks indiviidiks õppides tundma nii enda kui rühmakaaslaste kultuuri", mille täitmist aitab saavutada käesoleva projekti eesmärkide täitmine.

Luues paremad arengutingimused erivajadustega lastele, loodame säilitada ja kasvatada laste arvu asutuses, mis käesolevas demograafilises situatsioonis on pigem langustrendis.

Püüame kujundada pädeva ja motiveeritud õpetajaskonna ning vähendada selle läbi pedagoogide liikuvust teistesse töökohtadesse.

Järgmise perioodi arengarengukavasse plaanitakse lisada tunnetustoa sisustamise jätkamine ning ka selle oodatav mõju lasteaiale.

**Toetatud tegevus:**

Koolitus "Käitumisprobleemidest ja sekkumise võimalustest koolieelses eas" 16 tunni ulatuses kõikidele lasteaia õpetajatele ja juhtkonna liikmetele.

**Projekti kestus:** 29.09.2018. – 30.12.2018